Selver

**AS** **Selver** on Eestis tegutsev kaubanduskett, kuhu kuuluvad super- ja hüpermarketid ning väikepoe kontseptsiooniga kauplused Selver ABC kaubamärgi all.

Selveri jaeketti kuulub 71 Selverit, kogu Eestit teenindav e-pood, kaks Delice’i kauplust (Viimsi Delice ja Solaris Toidupood), Selveri rändpood Hiiumaal ning kohvik Kadaka Selveris. Selver annab tööd ligikaudu 3200 inimesele.  

Selver kuulub Tallinna Kaubamaja Gruppi, mis kuulub OÜ NG Investeeringud kontserni. Selveri tütarettevõte on Kulinaaria OÜ. 2020. aasta lõpu seisuga oli Selveri turuosa spetsialiseerimata kaupluste hulgas 18,5 protsenti. Selver on Eestis suuruselt teine jaekett. 

## Ajalugu
1995. aastal avati esimene kauplus, Tallinnas Lasnamäel asuv Punane Selver.

1998. aastal avati teise Selverina Kadaka Selver. 

1998. aastal alustas Kadaka Selveris tegutsemist Selveri Köök. 

2002. aasta oli Selveri jaoks aktiivse laienemise ja arengu aasta, mil viie kauplusega Selver kahekordistas oma kaupluste arvu kümnele ning laienes esimest korda pealinnast väljapoole. Esimene kauplus, mis avati väljaspool Tallinna, oli Mai Selver Pärnus. Samal aastal avati kauplused ka Viljandis ja Rakveres ning kaks kauplust Tallinnas.

2002. aastal võeti kasutusele Partnerkaart. 

2003. aastal toimus esimest korda heategevuskampaania "Koos on kergem". 

2005. aasta oli samuti aktiivne laienemisaasta, mil avati üheksa uut Selverit. Selver ostis Tartusse laienemiseks Tirsi kauplused.

2007. aastal valmis Lasnamäel Selveri Köögi tehas.

2008. aastal alustas tegevust Hiiumaa rändkauplus.

2011. aastal avati Kadaka Selveris Eesti esimene iseteeninduskassa SelveEkspress.

2012. aastal kujunes Selveri Köögist iseseisev tütarettevõte Kulinaaria OÜ.
 
2015. aastal avati toidukaupade veebipood e-Selver.  

2020. aastal ostis Selver kaupluseketi ABC Supermarkets. Ostutehinguga sai Selver 16 Comarketi kaupluse, kahe Delice’i toidupoe ja Solarise toidukaupluse omanikuks.

2020. aastal alustas Selver järk-järgult Comarketi kaupluste üleviimist Selveri uuele väikepoe kontseptsioonile, viies Comarketi poed Selver ABC nime alla.

2021. aastal laienes Selveri e-poe kojuvedu. Laienemisega sai e-Selverist ainuke e-toidupood, kus kuller toob kauba koju igasse Mandri-Eesti maakonda ja suursaartele.

2024. aastal avati Selveri uus jaotuskeskus, kuhu kolis jahe-, taara- ning kuivladu, kuid sügavkülmladu jäi endisesse asukohta.

## Heategevus ja sponsorlus

* "Koos on kergem" on Selveri iga-aastane heategevuskampaania, mis sai alguse 2003. aastal. Heategevuskampaanias osalevad kõik Selveri kauplused, et koguda annetusi oma maakonna haigla laste- või sünnitusosakonnale. Aastate jooksul on Selveri eestvedamisel kogutud üle miljoni euro, mis on läinud haiglate vahel jagamisele, et soetada seadmeid ja muud vajalikku. Selver kogus 2020. aasta jaanuaris lõppenud kampaaniaga 105 400 eurot, mis anti üle 16 Eesti haigla laste- või sünnitusosakonnale. 
* VK Selver Tallinn – Selver on võrkpalliklubi nimisponsor.
* FC Flora – Selver on jalgpalliklubi suurtoetaja alates 2014. aastast. 
*Kultuuriüritused: Saaremaa ooperipäevad, Hiiumaa kirikukontserdid, Viljandi folgifestival, Järvi Festival, Hiiu Folk ning teatribussi tuur.

## Tunnustus
* 2023 – Eesti kõige kasutajasõbralikum e-pood toidu ja joogi kategoorias (Äripäeva teemaveebi kaubandus.ee tunnustus)
* 2023 – Eesti rahva lemmik e-pood 2023 – konkursi üldvõit
* 2023 – Eesti rahva lemmik e-pood 2023 toidu- ja tarbekaupade kategoorias
* 2022 – Eesti rahva lemmik e-pood 2022 toidu- ja tarbekaupade kategoorias
* 2021 – aasta logistikategu 2021: e-Selveri üle-eestiline kojuveoteenus
* 2021 – aasta kaubandusteo nominent (Selver nomineeriti e-Selveri üle-eestilise kojuveoteenuse eest)

* 2021 – Eesti konkurentsivõimelisim jaekaubandusettevõte (Eesti Kaubandus-Tööstuskoja konkurentsivõime edetabel 2021)
* 2021 – Eesti kõige kasutajasõbralikum e-pood toidu ja joogi kategoorias
* 2020 – Eesti konkurentsivõimelisim jaekaubandusettevõte (Eesti Kaubandus-Tööstuskoja konkurentsivõime edetabel 2020)
* 2020 – Eesti kõige kasutajasõbralikum e-pood toidu- ja tarbekaupade kategoorias 
* 2020 – aasta kaubandusteo nominent (Selver nomineeriti koroonakriisis kiire reageerimise eest, värbas koroonakriisi tõttu töötuks jäänud teiste sektorite töötajaid)
* 2019 – kaubanduse mainekaim suurettevõte (Kantar Emori suurettevõtete maineuuring)
* 2019 – kõige kasutajasõbralikum toidu- ja tarbekaupade e-pood
* 2017 – kõige kasutajasõbralikum e-pood 2017 (*grand prix*), lisaks parim e-pood toidu- ja tarbekaupade kategoorias
* 2016 – Eesti kõige kasutajasõbralikum toidukaupade e-pood

## Selveri Köök
Selveri Köögi tooted valmivad Selveri tütarettevõtte Kulinaaria OÜ tootmislinnakus, mis asub Tallinnas Lasnamäel. Kulinaaria OÜ brändiportfelli kuuluvad kaubamärgid Van Kook, Selveri Köök ja Gurmee Catering. Kulinaaria OÜ suurimad kliendid on Selver, Tallinna Kaubamaja, Tartu Kaubamaja, Olerex ja Alexela.

Kodumaisel kapitalil põhinev Kulinaaria on Eesti juhtiv toidutööstusettevõte, mis annab tööd ligikaudu 300 inimesele. Kulinaaria OÜ müügitulu oli 2018. aastal üle 20 miljoni euro. Kulinaaria OÜ tootmislinnaku kogupind on 8000 m2, millest tootmispind on 6000 m2.

Kulinaaria OÜ sortimendis on üle 300 toote. Valikus on valmistoidud, salatid, magustoidud, võileivad, kondiitri- ja pagaritooted ning peolauatooted. Ettevõte kasutab koduste toitude valmistamisel eelistatult eestimaist toorainet. Koduste toitude osakaal moodustab kogu tootmismahust peaaegu 70 protsenti. Kulinaaria OÜ väljastab ligikaudu 15 tonni tooteid päevas, jõulude ja aastavahetuse perioodil kasvab nõudlus 30 tonnini päevas.

Selveri Köök sai alguse 1998. aastal Kadaka Selveris. Lasnamäel asuv Selveri Köögi tootmishoone valmis 2007. aastal, hoone suurus oli siis 4200 m2. Selveri Köögist sai iseseisev ettevõte 2012. aastal, mil asutati Selveri tütarettevõte Kulinaaria OÜ. 

Kulinaaria laiendas 2021. aastal oma tootmislinnakut. Kulinaaria OÜ investeeris tootmislinnaku arendusse 17,3 miljonit eurot, millest kaheksa miljonit kulus selleks, et ehitada uus tootmishoone ning renoveerida senine tootmishoone, lisaks kulutati 9,3 miljonit eurot, et täiendada seadmeparki. Linnaku pind kasvas varasemast kaks korda suuremaks, st 8000 ruutmeetrini.

## Kauplused
Selveri ketti kuulub e-toidupood ja 73 kauplust: kaheksa Selveri hüpermarketit, 44 Selveri supermarketit, kaks Delice'i toidukauplust ja 19 Selver ABC väikekauplust. Selveri müügipind on kokku 115 000 ruutmeetrit.

Iga Selveri nimi viitab enamasti piirkonnale või linnajaole, kus kauplus asub. 

Selveri supermarketites on müügil toidu- ja esmatarbekaubad ning igapäevased kodu- ja tööstuskaubad. Hüpermarketites on lisaks lai valik tööstuskaupu. Selveri valikus on Selveri Köögi kaubamärgi all salatid, kulinaaria- ja pagaritooted ning valmistoit. Lisaks on Selveril oma kaubamärki kandvad tooted, mis on valmistatud spetsiaalselt Selverile.

### Hüpermarketid

### Supermarketid

Varsti saab Graani Selver Jüris

### Selver ABC

### Delice'i toidukauplused
 

## Viited

## Välislingid

*Selveri koduleht
*Selveri Facebooki leht
*Selveri Instagrami leht
*Selveris maksab toidukaup kuni kolmandiku võrra enam, Postimees Tarbija, 21. jaanuar 2009 
*Mis on saanud esimestest Eesti supermarketitest?, Postimees Tarbija, 1. märts 2014